CELEX: C2007/269/96
Language: el
Date: 2007-11-10 00:00:00
Title: Υπόθεση T-332/07: Προσφυγή της 4ης Σεπτεμβρίου 2007 — Ομοσπονδιακή Δημοκρατία της Γερμανίας κατά Επιτροπής

10.11.2007   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 269/53
            
         Προσφυγή της 4ης Σεπτεμβρίου 2007 — Ομοσπονδιακή Δημοκρατία της Γερμανίας κατά Επιτροπής
   (Υπόθεση T-332/07)
   (2007/C 269/96)
   Γλώσσα διαδικασίας: η γερμανική
   Διάδικοι
   
      Προσφεύγουσα: Ομοσπονδιακή Δημοκρατία της Γερμανίας (εκπρόσωποι: M. Lumma, και C. von Donat, δικηγόρος)
   
      Καθής: Επιτροπή των Ευρωπαϊκών Κοινοτήτων
   Αιτήματα της προσφεύγουσας
   Η προσφεύγουσα ζητεί από το Πρωτοδικείο:
   
               —
            
            
               να ακυρώσει την απόφαση της Επιτροπής Κ(2007) 2619 τελικό, της 25ης Ιουνίου 2007, περί μειώσεως της χορηγηθείσας με την απόφαση Κ(94) 3379 χρηματοδοτικής συνδρομής του Ευρωπαϊκού Ταμείου Περιφερειακής Αναπτύξεως (ΕΤΠΑ) στο συνοψισθέν σε ένα έγγραφο σχέδιο προγράμματος για διαρθρωτικές επενδύσεις της Κοινότητας στις εμπίπτουσες στον στόχο υπ' αριθ. 2 περιοχές του ομόσπονδου κράτους Βόρειας Ρηνανίας-Βεστφαλίας, στην Ομοσπονδιακή Δημοκρατία της Γερμανίας (ΕΤΠΑ 94.02.13.012)·
            
         
               —
            
            
               να καταδικάσει την Επιτροπή στα δικαστικά έξοδα.
            
         Ισχυρισμοί και κύρια επιχειρήματα
   Με την προσβαλλομένη απόφαση η Επιτροπή μείωσε τη συνδρομή του Ευρωπαϊκού Ταμείου Περιφερειακής Αναπτύξεως (ΕΤΠΑ) στο σχέδιο προγράμματος για διαρθρωτικές επενδύσεις της Κοινότητας στις εμπίπτουσες στον στόχο υπ' αριθ. 2 περιοχές του ομόσπονδου κράτους της Βόρειας Ρηνανίας Βεστφαλίας.
   Προς στήριξη της προσφυγής της η προσφεύγουσα υποστηρίζει ότι η καθής, με την προσβαλλομένη απόφαση, εξετίμησε εσφαλμένως τα πραγματικά περιστατικά.
   Επίσης, ισχυρίζεται ότι δεν συντρέχουν οι προϋποθέσεις για μείωση σύμφωνα με το άρθρο 24, παράγραφος 2, του κανονισμού 4253/88 (1). Η προσφεύγουσα ισχυρίζεται συναφώς ότι οι επιχειρούμενες αναδιατάξεις δεν συνιστούν ουσιώδη τροποποίηση του προγράμματος. Επιπλέον, κατά την άποψή της, απλώς η αναφορά στις «κατευθυντήριες γραμμές όσον αφορά το δημοσιονομικό κλείσιμο των επιχειρησιακών παρεμβάσεων (1994-1999) των διαρθρωτικών ταμείων» [SEC (1999) 1316] δεν αρκεί για να θεμελιωθεί ο ουσιώδης χαρακτήρας της τροποποιήσεως.
   Η προσφεύγουσα ισχυρίζεται ότι, ακόμη και αν υπήρχε ουσιώδης τροποποίηση του προγράμματος, η Επιτροπή θα έπρεπε να κάνει χρήση της διακριτικής ευχέρειας που αυτή διαθέτει σύμφωνα με το άρθρο 24, παράγραφος 2, του κανονισμού 4253/88 ως προς την εκτέλεση του συγκεκριμένου προγράμματος. Κατά την προσφεύγουσα, η καθής έπρεπε να εξετάσει αν η μείωση της συνδρομής του ΕΤΠΑ είναι σύμφωνη με την αρχή της αναλογικότητας.
   
      (1)  Κανονισμός (ΕΟΚ) 4253/88 του Συμβουλίου, της 19ης Δεκεμβρίου 1988, για τις διατάξεις εφαρμογής του κανονισμού (ΕΟΚ) 2052/88 όσον αφορά τον συντονισμό των παρεμβάσεων των διαφόρων διαρθρωτικών ταμείων μεταξύ τους καθώς και με τις παρεμβάσεις της Ευρωπαϊκής Τράπεζας Επενδύσεων και των λοιπών υφιστάμενων χρηματοδοτικών οργάνων (ΕΕ L 374 της 31.12.1988, σ. 1).